b'\n_START_ARTICLE_\nSidney Lee\n_START_SECTION_\nKarriere\n_START_PARAGRAPH_\nHan deltog i Copenhagen eSport Challenge 2009, hvor han udfordrede alle der ville spille imod ham i spil som Tekken og Mortal Kombat. Han skulle ogs\xc3\xa5 dyste imod to wrestlere i spillet WWE: Smackdown vs. RAW. Som humoristisk modsvar udviklede en gruppe unge spiludviklere under arrangementet et spil, hvor man spillede Sidney Lee og skulle flygte fra Tivoli, mens man blev jagtet af sure gamere._NEWLINE_Den 22. februar 2009 satte Sidney Lee rekord i bokseringen, idet han syv sekunder inde i f\xc3\xb8rste omgang blev knockoutet af Stig T\xc3\xb8ftings f\xc3\xb8rste slag._NEWLINE_Senest er han i november 2010 interviewet til portr\xc3\xa6tbogen My Reality, der blev udgivet 15. november 2010. Bogen har Maria Lyngs\xc3\xb8 Hougaard som ghostwriter ._NEWLINE_I 2010 blev Sidney Lee tegnet som figur i Anders And. Anders And og hans nev\xc3\xb8er skulle bes\xc3\xb8ge Danmark, og folkene bag historien ledte efter de tre mest kendte personer i Danmark, som alle danskere kendte og kunne genkende med det samme, Og her blev Sidney s\xc3\xa5 valgt, og tegnet som figuren Slibri Lee, og er dermed en del af Andeby universet, en \xc3\xa6re som ud over Sidney, kun tre andre danskere har f\xc3\xa5et, nemlig statsministeren, dronningen og Caroline Wozniacki._NEWLINE_Sidney har siden 2011, \xc3\xa5rligt lavet radioprogrammet Genialos p\xc3\xa5 Radio24syv med teoretisk fysiker og professor Holger Bech Nielsen._NEWLINE_I 2015 var Sidney Lee v\xc3\xa6rt sammen med Anne Kejser til Reality Awards._NEWLINE_I 2019 medvirkede Sidney Lee p\xc3\xa5 sangen Vafler af Albert Dyrlund (feat. Jesu Br\xc3\xb8dre og Sidney Lee). Sangen l\xc3\xa5 i top 2 p\xc3\xa5 Spotify\'s mest h\xc3\xb8rte sange i Danmark i Juni 2019.\n_START_SECTION_\nNavn\n_START_PARAGRAPH_\nIf\xc3\xb8lge flere kilder er Sidney Lees f\xc3\xb8denavn S\xc3\xb8ren, hvilket han selv har kaldt for en "direkte l\xc3\xb8gn". I 1999 deltog han i verdensmesterskabet i kampsportspillet Tekken 3, hvor han kom p\xc3\xa5 en femteplads. P\xc3\xa5 spillets officielle hjemmeside optr\xc3\xa6der den eneste danske deltager under navnet S\xc3\xb8ren. Ligeledes skrev Politiken i deres d\xc3\xa6kning af VM i 1999 om "20-\xc3\xa5rige S\xc3\xb8ren Hassel fra K\xc3\xb8benhavn".\n_START_SECTION_\nBrugt som aprilsnar\n_START_PARAGRAPH_\nGo\' morgen Danmark p\xc3\xa5 TV 2 brugte den 1. april 2011 Sidney som aprilsnar._NEWLINE_Historien l\xc3\xb8d: I virkeligheden er Sidney Lee en fiktiv person spillet af Michael Br\xc3\xb8dsgaard. Michael Br\xc3\xb8dsgaard er psykologistuderende p\xc3\xa5 Aalborg Universitet, og sammen med sine venner besluttede de sig for at lave en karakter for at blive en tv-personlighed i Danmark. Dette blev efter seks \xc3\xa5r nu afsl\xc3\xb8ret p\xc3\xa5 TV2\'s Go\' Morgen Danmark. Hans mor var ufattelig glad, da hun fik sin s\xc3\xb8n tilbage, som han var, f\xc3\xb8r han begyndte med dette fupnummer._NEWLINE_Allerede den 26. januar havde den nyhedssatiriske hjemmeside RokokoPosten dog en lignende artikel, hvor Sidney Lee blev pr\xc3\xa6senteret som masterstuderende ved Stanford University.'